open-index/open-wikipedia-markdown huggingface dataset:
इ.स. २०१९

**इ.स. २०१९** हे इसवी सनामधील २०१९ वे, २१व्या शतकामधील १९वे तर २०१० च्या दशकामधील दहावे वर्ष असेल.

## ठळक घटना आणि घडामोडी 
* फेब्रुवारी १४ - जम्मू आणि काश्मीरमधील पुलवामामध्ये दहशतवादी हल्ल्यात ३९ भारतीय जवान शहिद.
* मार्च १५ - न्यू झीलंडच्या क्राइस्टचर्च शहरात दहशतवादी हल्ल्यात ५० व्यक्ती ठार.
* ३० जुलै - भारताने ट्रिपल तलाकवर बंदी घातली.
* ५ ऑगस्ट - जम्मू आणि काश्मीरचे विभाजन. लद्दाख, जम्मू आणि काश्मीर केंद्रशासित प्रदेश म्हणून स्थापीत. राज्याला दिलेला विशेष दर्जा (कलम ३७०) रद्द.
* नोव्हेंबर २३ - *इमाम* नावाच्या जगातील शेवटच्या सुमात्री गेंड्याचा मृत्यू झाल्यावर ही प्रजाती नामशेष झाली.

## मृत्यू 
* २ जानेवारी - रमाकांत आचरेकर, क्रिकेट प्रशिक्षक.
* ३ जानेवारी - चंद्रशेखर शंकर धर्माधिकारी, स्वातंत्र्यसैनिक.
* ११ जानेवारी - किशोर प्रधान, अभिनेते.
* २९ जानेवारी - जॉर्ज फर्नान्डिस, भारतीय राजकारणी.
* ४ फेब्रुवारी - रमेश भाटकर, अभिनेते.
* १७ मार्च - मनोहर पर्रीकर, भारतीय राजकारणी, गोव्याचे मुख्यमंत्री आणि भारताचे माजी संरक्षणमंत्री.
* १० जून - गिरीश कर्नाड, अभिनेते.
* १३ जुलै - सदाशिव वसंत गोरक्षकर, लेखक.
* २० जुलै - शीला दीक्षित, दिल्लीच्या माजी मुख्यमंत्री.
* ६ ऑगस्ट - सुषमा स्वराज, दिल्लीच्या माजी मुख्यमंत्री आणि भारताच्या माजी परराष्ट्रमंत्री.
* १५ ऑगस्ट - विद्या सिन्हा - हिंदी चित्रपट अभिनेत्री.
* १५ ऑगस्ट - व्ही.बी. चंद्रशेखर - भारतीय क्रिकेट खेळाडू.
* १९ ऑगस्ट - खय्याम, भारतीय संगीतकार.
* १९ ऑगस्ट - जगन्नाथ मिश्रा, बिहारचे माजी मुख्यमंत्री.
* २१ ऑगस्ट - बाबुलाल गौर, मध्य प्रदेशचे माजी मुख्यमंत्री.
* २४ ऑगस्ट - अरुण जेटली, भारताचे माजी संरक्षण व अर्थमंत्री.
* ८ सप्टेंबर - राम जेठमलानी, नामांकित वकील व माजी केंद्रीय कायदामंत्री.
* ३० सप्टेंबर - विजू खोटे, अभिनेते.
* २० ऑक्टोबर - दादू चौगुले, कुस्तीगीर

## संदर्भ आणि नोंदी 

वर्ग:इ.स.च्या २०१० च्या दशकातील वर्षे
वर्ग:इ.स.च्या २१ व्या शतकातील वर्षे
वर्ग:इ.स.च्या ३ ऱ्या सहस्रकातील वर्षे
हरिश्चंद्र बोरकर

डॉ. हरिश्चंद्र प्रभाकर बोरकर (जन्म : ११ आॅक्टोबर १९४४) हे एक मराठी कोशकार आहेत. ते एम.ए.पीएच.डी आहेत. 'झाडीबोलीचे भाषावैज्ञानिक अध्ययन' हा त्यांच्या पी.एच.डी.च्या प्रबंधाचा विषय होता. कोशांव्यतिरिक्त काही अन्य पुस्तकेही त्यांनी लिहिली असली तरी झाडीबोली भाषेचा कोश आणि मराठी अंत्याक्षरी कोश ह्या दोन कोशांमुळे हरिश्चंद्र बोरकर प्रकर्षाने ओळखले जातात. हरिश्चंद्र बोरकरांचे २०१८ सालापर्यंत १३ कवितासंग्रह, १४ कादंबऱ्या/कथासंग्रह, १६ नाटके, २ प्रवासवर्णने, १४ समीक्षा ग्रंथ आणि तीन शब्दकोश प्रकाशित झाले आहेत.http://www.indianwriters.org/B/borkar.harishchandra.htm 

'दंडार', 'खडीगंमत' या लोककलांचे त्यांनी पुनरुज्जीवन केले आहे.

## डाॅ. हरिश्चंद्र बोरकर यांची पुस्तके
* कविता झाडीची (झाडीबोलीतील २५ उत्कृष्ट कवितांचा संग्रह, सहसंपादक - ना.गो. थुटे -२००२)
* कानात सांग (कवितासंग्रह, २००२) 
* कोहळी
* झाडीपट्टीची लोकरंगभूमी
* झाडीबोली भाषा आणि अभ्यास 
* झाडीबोली मराठी शब्दकोश (इ.स. २०००)
* भाषिक भ्रमंती
* मराठी अंत्याक्षरी कोश (२००९)
* श्रीमुकुंदराजकृत विवेकसिंधूची ओळख
* संख्यादर्शक शब्दकोश (२००१)

## डाॅ. हरिश्चंद्र बोरकर यांना मिळाले सन्मान व पुरस्कार
* नागपूरच्या अंभोरा देवस्थानचा मुकुंदराज पुरस्कार
* नागपूरच्या विदर्भ साहित्य संघाचा पुरस्कार (१९९९)
* महाराष्ट्र सरकारचा भाषाशास्त्र पुरस्कार (१९९९)
* महाराष्ट्र साहित्य परिषदेचा भाषा पुरस्कार (२०००)
* महाराष्ट्र सरकारचा २०१८चा मंगेश पाडगांवकर भाषासंवर्धक पुरस्कार (२०१९)

## संदर्भ व नोंदी 
## बाह्यदुवे 
वर्ग:मराठी लेखक
आणि... डॉ. काशिनाथ घाणेकर

**आणि... डॉ. काशिनाथ घाणेकर** हा एक मराठी चित्रपट आहे. हा चित्रपट मराठीतले पहिले सुपरस्टार काशीनाथ घाणेकर यांच्या जिवनावर आधारित आहे.

## कथावस्तू
मराठी रंगभूमीचे पहिले सुपरस्टार मानले गेलेले डॉ. काशिनाथ घाणेकर यांच्या आयुष्यावर हा चित्रपट आधारित आहे. एक दंतवैद्य ते मराठी नाट्य सृष्टीतील प्रसिद्ध आणि लोकप्रिय नट असा डॉ. घाणेकर यांचा प्रवास या चित्रपटात दाखविला गेला आहे.
डॉ. काशिनाथ घाणेकर यांच्या पत्नी श्रीमती कांचन घाणेकर यांनी लिहिलेल्या 'नाथ हा माझा' या पुस्तकाचा आधार प्रामुख्याने  या चित्रपटासाठी संदर्भ म्हणून घेतला आहे.

## कलाकार व भूमिका 
*सुबोध भावे (डॉ. काशिनाथ घाणेकर)
*सोनाली कुलकर्णी (सुलोचना चव्हाण दीदी)
*मोहन जोशी (भालजी पेंढारकर)
*सुहास पळशीकर (मास्टर दत्ताराम)
*आनंद इंगळे (वसंत कानेटकर)
*प्रसाद ओक (प्रभाकर पणशीकर)
*सुमीत राघवन (डॉ. श्रीराम लागू)
*वैदेही परशुरामी (कांचन घाणेकर)
*नंदिता पाटकर (डॉ. इरावती घाणेकर)

## संदर्भ 
वर्ग:इ.स. २०१८ मधील मराठी चित्रपट
ऊबांगी नदी

**ऊबांगी नदी** काँगो नदीची उपनदी आहे. ही नदी मध्य आफ्रिकेत म्बोमू आणि उएलेले नद्यांच्या संगमापासून सुरू होते आणि पश्चिमेस वाहत काँगो नदीस मिळते.

ही नदी मध्य आफ्रिकेचे प्रजासत्ताक आणि डेमॉक्रेटिक रिपब्लिक ऑफ काँगोमधील सीमा आहे. पुढे ही नदी दक्षिणेस वळते तेव्हा डेमॉक्रेटिक रिपब्लिक ऑफ काँगो आणि काँगोच्या प्रजासत्ताकामधील सीमा होते.

वर्ग:आफ्रिकेतील नद्या
नरेश गोयल

**नरेश गोयल** (२९ जुलै, १९४९:संगरुर, पंजाब, भारत - ) हे अनिवासी भारतीय उद्योगपती आहेत. हे जेट एरवेझ या विमानवाहतूक कंपनीचे संस्थापक आहेत.

२००५ मध्ये जेट एरवेझच्या समभागांची खुली विक्री झाल्यावर त्यांची मालमत्ता अंदाजे १.९ अब्ज अमेरिकन डॉलर इतकी होती व ते फोर्ब्स नियतकालिकानुसार भारतातील १६व्या क्रमांकाचे धनाढ्य व्यक्ती होते. त्यानंतर त्यांची गणना या यादीत होत नाही.

गोयल आणि दहशतवादी दाउद इब्राहीम यांच्यात संधान असल्याच्या बातम्या १९९०पासून आहेत.

## संदर्भ आणि नोंदी
वर्ग:भारतीय उद्योगपती
वर्ग:जेट एरवेझ
वर्ग:इ.स. १९४९ मधील जन्म
वर्ग:पुरुष चरित्रलेख
अविनाश कोल्हे

प्रा. **अविनाश राजाराम कोल्हे** हे एक मराठी लेखक आहेत.

यांचा जन्म पाचोरा येथे २ एप्रिल १९५७ रोजी झाला. त्यांनी बीए.सी ही पदवी १९७८ मध्ये पुणे विद्यापीठ, पुणे येथुन पूर्ण केली. एम. बी. ए. १९८० मध्ये केले. एल.एल.बी ची पदवी १९८३ मध्ये त्यांना प्राप्त झाली. त्यानंतर त्यांनी बी.ए. (१९९१) व एम.ए. राज्यशास्त्र (१९९३) या पदव्या संपादन केल्या.  ते २०१७ सालच्या एप्रिल महिन्यात मुंबईतील डी. जी. रुपारेल महाविद्यालयातून राज्यशास्त्राचे प्राध्यापक म्हणून निवृत्त झाले. त्यांनी अनेक राष्ट्रीय आणि आंतरराष्ट्रीय शैक्षणिक चर्चासत्रांमध्ये शोधनिबंध सादर केले आहेत. भारताचे पंतप्रधान डाॅ. मनमोहनसिंग यांच्या चरित्राखेरीज आणखीही काही पुस्तकांचे अनुवाद त्यांनी केले आहेत. ‘चीनमधील मुस्लिम समाजातील अलगतेची भावना’ या विषयावर त्यांचे संशोेधन सुरू आहे.

## प्रकाशित साहित्य 
* अर्थतज्ज्ञ डॉ. मनमोहनसिंग : प्रशासक ते पंतप्रधान  ... एक वाटचाल (अनुवादित, मूळ इंग्रजी लेखक - ??)
* अल्बर्ट आईनस्टाईन : निवडक लेखन (अनुवादित, मूळ इंग्रजी, संपादक - जिम ग्रीन)
* गोपाळ गणेश आगरकर (चरित्र)
* चौकट वाटोळी (कादंबरी)
* भारताची फाळणी (इतिहास, अनुवादित, मूळ इंग्रजी लेखिका - अनिता इंदरसिंह)
* रंगदेवतेचे आंग्लरूप : मुंबईतील अ-मराठी रंगभूमी (हिंदी-इंग्रजी नाटकांचा परीक्षणसंग्रह)
* सेकंड इनिंग (दोन दीर्घकथा)

## पुरस्कार 
* महाराष्ट्र शासनाचा पुरस्कार - उत्कृष्ट कथासंग्रह 'सेकंड इनिंग'- २०१७ 
* वर्धा येथील 'दाते पुरस्कार' - चौकट वाटोळी (कादंबरी), जानेवारी २०१७

**संदर्भ**
https://moresangita.blogspot.com/2020/01/blog-post_9.html

वर्ग:मराठी लेखक
वर्ग:इ.स. १९५७ मधील जन्म
वर्ग:पुरुष चरित्रलेख
नूतन वर्ष संध्या

"नूतन वर्ष संध्या" हा एक सामाजिक स्नेहमेळावा स्वरूपाचा कार्यक्रम जगभरात साजरा केला जातो.

## स्वरूप
३१ डिसेंबर हा ग्रेगोरियन कालगणनेचा वर्षातला शेवटचा दिवस आहे. पुढच्या दिवशी १ जानेवारीला नवे ग्रेगोरियन वर्ष सुरू होते. ग्रेगोरियन नव्या वर्षाच्या स्वागतासाठी ३१ डिसेंबरच्या संध्याकाळी जगभरात जल्लोष साजरा केला जातो. ख्रिस्ती धर्मातील नाताळ उत्सवाचा हा सातवा दिवस असतो. जगभरात साजरा होणारा हा दिवस भारतातही उत्साहाने साजरा करण्याची प्रथा सुरू झाली आहे. या संध्याकाळी समूहाने लोक एकत्र येऊन खाणे, पेय पिणे, नृत्य करणे, संगीताचे कार्यक्रम, मनोरंजनाचे खेळ खेळणे अशा कार्यक्रमांचा आनंद घेतात.
*इजिप्त -
इजिप्तमध्ये कैरो या राजधानीच्या शहरात मोठ्या उत्साहाने नवीन वर्षाचे स्वागत केले जाती. या देशातील प्रसिद्ध कलाकार यावेळी आपली कला सादर करतात. त्याचे विशेष कार्यक्रम योजले जातात. आतषबाजी केली जाते.
*दक्षिण सुदान-
नवीन वर्ष स्वागतासाठी आदल्या दिवशी संध्याकाळी दक्षिण सुदान मधील नागरिक चर्चला भेट  देतात. रात्री  ९ वाजल्यापासून रात्री १२ वाजेपर्यंत तेथे कार्यक्रम होतो, रात्री १२ च्या ठोक्याला सगळेजण एकत्र मिळून नववर्ष स्वागताचे गीत गातात. रात्री १२.३० वाजता हा कार्यक्रम संपतो. १ जानेवारी रोजी शाळा, शासकीय संस्था यांना सुट्टी जाहीर केलेली असते.
*ब्राझील-
नूतन वर्ष स्वागत संध्येला मोठ्या प्रमाणावर आतषबाजी हे येथील वैशिष्ट्य आहे. ब्राझीलमध्ये या दिवशी विशेष सुट्टी जाहीर होते. परंपरा विचारात घेता ब्राझील मधील नागरिक घरात किंवा उपहारगृहात  एकत्र जेवण घेतात. या दिवशी त्यांच्या उन्हाळी सुट्ट्या सुरू होतात. समुद्रकिनारी पांढ-या रंगाचा पोशाख घालून हे लोक नव्या वर्षाचे उत्साहाने स्वागत करतात. काही समुद्रकिनारी संगीताचे विशेष कार्यक्रम योजले जातात.
*स्वित्झर्लंड-
येथे नवीन वर्षाचे स्वागत बर्फावरील हॉकीचा खेळ  खेळून केले जाते.  घरात आणि समाजात लोक एकत्र येऊन आनंद साजरा करतात.
*नॉर्वे-
नाताळनंतर मोठ्या प्रमाणावर साजरा होणारा नॉर्वे येथील उत्सव म्हणजे नूतन वर्ष स्वागत संध्या. येथे नाताळ हा कौटुंबिक तर नवीन वर्ष स्वागत हा सामाजिक सोहळा मानला जातो. टर्की नावाचा पारंपरिक पदार्थ या दिवशी आवर्जून केला जातो. व्हॅनिला पुडिंग तसेच आईस्क्रीमचे विविध प्रकार केले जातात. मद्यपान केले जाते. आतषबाजी केली जाते.
*इंग्लंड -
मध्य लंडन शहरात मध्यरात्री होणारी आतषबाजी हे येथील वैशिष्ट्य मानले जाते. २०१० साली येथील  सुमारे ८ मिनिटे सुरू असलेली रोषणाई आणि आतषबाजी पाहण्यास सुमारे २५,००० लोक  एकत्र झाले होते.
*भारत-
भारतात पारंपरिक नवीन वर्ष वेगवेगळ्या राज्यात वेगवेगळ्या दिवशी सुरू होते, असे असले तरी ३१ डिसेंबरच्या संध्याकाळी कुटुंबात आणि सामूहिक स्वरूपात एकत्र येऊन नव्या ग्रेगोरियन वर्षाचे स्वागत केले जाते. यामध्ये तरुण मंडळींचा उत्साह अधिक असतो.

## हे ही पहा 
नाताळ

## चित्रदालन

File:Rio New Year Fireworks.jpg|रिओ येथील सोहळा 
File:5G9A3006 Las Vegas.jpg|लास वेगास येथील रोषणाई आणि आतषबाजी
File:Christmas 2021 in Nizhny Novgorod 14.jpg|निझनी नोव्हगोरोड

## संदर्भ 
वर्ग:समाज
वर्ग:सण आणि उत्सव
वर्ग:सांस्कृतिक उत्सव
रमेश औटी

**रमेश यशवंत औटी** (जन्म २० फेब्रुवारी १९९२) एक भारतीय चित्रपट संपादक आहे. वर्ष २०१७ मध्ये एक रजाई तीन लुगाई या भोजपुरी सिनेमाचे संपादन करून त्यानें व्यवसायास सुरुवात केली. याशिवाय क्षितिज अ होरायझन या मराठी चित्रपटात त्याचे काम उल्लेखनीय होते. संत नरहरी सोनार यांच्या जीवनावर आधारित चित्रपट कटिबंधचे रमेश औटींने केलेले सफल संपादन २०१८ मध्ये पूर्ण झाले. २०२१ मध्ये हिडन हिंदी  वेब सिरीजचे संपादन करताना वेगळा अनुभव आला...

## सुरुवातीचे आयुष्य व शिक्षण 
रमेश औटीचा जन्म १९९२ मध्ये पुणे जिल्ह्यातील जुन्नर तालुक्यातल्या राजुरी या गावी एका मध्यमवर्गीय कुटुंबात झाला. त्यानंतर तो पुणे व मुंबई या ठिकाणी कष्ट करण्यासाठी आला. 

## चित्रपट यादी
## बाह्य दुवे
*
प्रश्न चिन्ह

प्रश्न चिन्ह [**&nbsp;?&nbsp;**] म्हणजेच असे विराम चिन्ह जे प्रश्नार्थक वाक्प्रचार आणि वाक्यांपुढे वापरले जाते. अप्रत्यक्ष विचारलेल्या प्रश्नांसाठी प्रश्न चिन्ह वापरले जात नाही. प्रश्न चिन्ह हे अनेकदा उपलब्ध नसलेल्या माहितीच्या जागीही वापरले जाते. युनिकोडमधे याचे स्थान येथे आहे. .

## संदर्भ आणि नोंदी
अनंत ओगले

अनंत शंकर ओगले हे एक मराठी लेखक आहेत. त्यांच्या पुस्तकांचे विषय हे बव्हंशी ऐतिहासिक आहेत. त्यांनी अनेक चरित्रे लिहिली आहेत. महाराष्ट्रातील मोठ्या कादंबरीकारांमध्ये त्यांची गणना होते. त्यांनी काही नाटकांचे लेखनही केले आहे. महाराष्ट्रातील क्रांतिकारक, समाज सुधारक, नेते यांच्यावर ओगले यांचा अभ्यास आहे. मराठेशाही हा त्यांच्या लेखनाचा एक महत्त्वाचा पैलू आहे. त्यांचा महाराष्ट्राभिमान त्यांच्या प्रत्येक लिखाणात दिसून येतो. त्यांनी लिहिलेली चरित्रे व कादंबऱ्या यांचे विषय मल्हारराव होळकर, बाजीराव पेशवा, सातारचे छत्रपती शाहू महाराज, हिटलर, स्वातंत्र्यवीर सावरकर, डॉ. आंबेडकर, जोतीराव फुले, विष्णुशास्त्री चिपळूणकर, नाना फडणवीस असे चरित्रात्मक आहेत. चिपळूणकरांवरील त्यांच्या कादंबरीस दिवंगत अभिनेते सदाशिव अमरापूरकर यांनीदेखील गौरविले आहे. गांधीहत्या, होळकरशाही हे विषय काहीसे वादातीत आहेत. स्वातंत्र्यवीर सावरकर यांच्या राजकीय जीवनावर आधारित 'होय मी सावरकर बोलतोय' हे नाटक तर कौटुंबिक जीवन मांडणारे 'कृतज्ञ मी कृतार्थ मी' हे नाटक ओगले यांनी लिहिले आहे. 'होय मी सावरकर बोलतोय' या राजकीय नाटकात अभिनेता आकाश भडसावळेने मुख्य भूमिका साकारली आहे; तसेच निर्मितीही त्याच्याच संस्थेची आहे. बालगंधर्व यांच्या आयुष्यावर 'तो एक राजहंस' आणि दीनानाथ मंगेशकर यांच्यावर 'संगीतरत्न दीनानाथ' या नाटकाचे लेखनही ओगले यांनी केले आहे.

त्त्यांचे पुत्र **गोपाळ अनंत ओगले** यांच्या पुढाकाराने
**महाराष्ट्र** वृतपत्र सुरू झाले

## अनंत ओगले यांची पुस्तके
* अजात शत्रू (छत्रपती शाहू महाराज यांच्या जीवनावरची चरित्र कहाणी)
* अठ्ठेचाळीसचा अग्निप्रलय 
* अ‍ॅडॉल्फ हिटलर : एका झंझावाती गरुडाची कहाणी (कादंबरी)
* अस्त गांधीयुगाचा आणि नंतर 
* आया मल्हार (मल्हारराव होळकर यांच्या जीवनावरची कादंबरी)
* करुणासागर (जोतिबा फुले यांच्या जीवनावरची कादंबरी)
* जळीत (महात्मा गांधींच्या हत्येनंतर झालेल्या महाराष्ट्रातील जळिताच्या पार्श्र्वभूमीवरची कादंबरी)
* तो एक राजहंस (बालगंधर्वांच्या जीवनावरील संगीत नाटक, सहलेखक - आकाश भडसावळे)
* ध्रुवाचा तारा (डाॅ. बाबासाहेब आंबेडकर यांच्या जीवनावरील चरित्रात्मक कादंबरी)
* दयानंद (स्वामी दयानंद सरस्वती यांचे चरित्र)
* पहिला हिंदुहृदयसम्राट (सावरकरांचे व्यक्तिचित्रण)
* फाळणी भारताची, कहाणी गांधी हत्येची 
* भाषाशिवाजी विष्णूशास्त्री चिपळूणकर (आधीचे नाव वृत्तसुदर्शन)
* वृत्तसुदर्शन (विष्णूशास्त्री चिपळूणकर यांच्या जीवनावरील कादंबरी); भाषाशिवाजी या नावाने पुनःप्रकाशित
* होय ! मी सावरकर बोलतोय (नाटक)
* बखर मराठेशाहीची (लढवय्ये मराठ्यांचा इतिहास)
* बखर हिंदुमहासभेची (हिंदू महासभा या संस्थेचा इतिहास)

वर्ग:मराठी लेखक
सुधाकर वढावकर

सुधाकर वढावकर हे एक मराठी लेखक आहेत. 

## सुधाकर वढावकर यांनी लिहिलेली पुस्तके
* अत्र्यांचे अंतरंग (व्यक्तिचित्रण)
* उलगडता पाने
इडर नदी

**इडर नदी** जर्मनीच्या मध्य भागातील नदी आहे. जर्मनीच्या नोर्डऱ्हाइन-वेस्टफालन राज्यात उगम पावून ही नदी हेसेन राज्यात फुल्डा नदीला मिळते.

या नदीचा उगम इडरकॉफ डोंगरावर होतो. या प्रदेशातील इतर नद्यांप्रमाणे ऱ्हाइन नदीला न मिळता ही नदी ईशान्येस सुमारे १७७ किमी वाहते व शेवटी उत्तर समुद्राला मिळते.

या नदीवर इडरसी धरण आहे. खडक आणि कॉंक्रीटने बनविलेले हे धरण १९१४मध्ये बांधले गेले होते. दुसऱ्या महायुद्धादरम्यान ब्रिटिश वायुसेनेने याच्यावर हल्ला करून हे फोडले होते.

## हे सुद्धा पहा 
* डॅमबस्टर्स (१९५५ चित्रपट)

## संदर्भ आणि नोंदी
वर्ग:जर्मनीमधील नद्या
इडरसी धरण

**एडरसी धरण** हे जर्मनीच्या मध्य भागातील हेसेन राज्यातील मोठे धरण आहे. इडर नदीवरील हे धरण १९०८ ते १९१४ दरम्यान बांधले गेले होते. हे मोठे जलविद्युत केंद्र आहे तसेच इडर आणि वेसेर नद्यांमधील नौकानयनासाठी पाण्याची पातळी राखण्यासाठी या धरणाचा उपयोग होतो. या धरणाची क्षमता १९,९३,००,००० मी३ इतकी आहे

दुसऱ्या महायुद्धादरम्यान ब्रिटिश वायुसेनेने एका धाडसी मोहीमेत या धरणावर हल्ला चढवून हे फोडले होते. त्यामुळे आलेल्या पुरात अंदाजे ७० व्यक्ति मृत्यू पावले होते. हा पूर २०-२६ फूट उंचीच्या पाण्याच्या लाटेच्या स्वरूपात होता व हे पाणी ताशी २०-२५ किमी वेगाने खोऱ्यातून गेले. या पाण्याच्या लोंढ्याने खोऱ्यातील माती हेक्टरी १६० मी३ दराने समुद्राकडे वाहून गेली. जर्मनीने अटलांटिक भिंतीवर काम करणारे बिगारी कामगार येथे आणून हे धरण काही महिन्यांत दुरुस्त केले होते.

## संदर्भ आणि नोंदी
वर्ग:जर्मनीमधील धरणे
वर्ग:हेसेन
वर्ग:इ.स. १९१४ मधील निर्मिती
फया तानी

उजवे|इवलेसे|200x200अंश|संरक्षण मंत्रालयासमोरील तोफ
फया तानी (मलयमधील सेरी पटानी) ही दक्षिण थायलंडमधील पट्टाणी प्रांतातील १७ व्या शतकातील घेराबंदी तोफा आहे. ही थायलंडमधील आता पर्यंतची सर्वात मोठी तोफ आहे जी २.७ मीटर लांब (९ फूट) आणि पितळेने बनलेली आहे. ही बँकॉकच्या ग्रँड पॅलेसच्या समोर, संरक्षण मंत्रालयाजवळ दर्शनी भागात ठेवली आहे. तोफ आजही पट्टाणी प्रांताचे प्रतीक समजली जाते.

## इतिहास 
१७ व्या शतकाच्या सुरुवातीच्या काळात फया तानी घडवण्यात आली. ती पटानीच्या सल्तनतमध्ये टोकन कायान नावाच्या मूळच्या चायनीज शिल्पकाराने गह्डवली होती. सियामकडून येणाऱ्या हल्ल्याच्या अफवांना प्रतिसाद म्हणून सुलतान रतू बिरू यांनी ही शक्तिशाली तोफ बांधण्याचे आदेश दिले. त्यासाठी तीन तोफा बनवण्यात आल्या. दोन घेराबंदी तोफा सेरी पटानी आणि सेरी नेगारा. एक महालेला नावाची लहान तोफ बनवली होती. 

इ.स. १७६७ मध्ये अयतुथाच्याचे पतन बर्मीज मुळे झाले. या वेळेस पट्टाणीच्या सल्तनाने सियामपासून फारकत घेतली आणि स्वातंत्र्य घोषित केले. अठरा वर्षानंतर, राजा राम प्रथम यांचे भाऊ, वाय-राजा बोर्न महा सुरसिंगानाट यांच्या नेतृत्वाखालील थाई सैन्याने आक्रमण केले आणि पटानीवर विजय मिळविला. त्यानंतर थाईंनी त्यावर राज्य केले. 

## संदर्भ
वर्ग:थायलंडचा इतिहास
कोलित

**कोलित** म्हणजे जळत असणाऱ्या लाकडाचा अथवा ओंडक्याचा  तुकडा असतो.दुर्गम क्षेत्रात  आगपेटीअभावी याचा उपयोग आदिवासी हे अग्नी एका ठिकाणून दुसऱ्या ठिकाणी नेण्यास करतात.लाकडाची जंगलात विपूलता असल्यामुळे व योग्य संसाधनांच्या अभावी त्यांना तसे नाईलाजाने करावे लागते.

संध्याकाळी किंवा रात्री जंगलातून जात असतांना, हिंस्र श्वापदांपासून बचाव करण्यासाठीही याचा प्रामुख्याने वापर करण्यात येतो कारण, हिंस्र श्वापदे आगीस घाबरतात.तसेच,इतर ठिकाणापेक्षा जंगलात थंडी जास्त असल्यामुळे व जंगलात राहणाऱ्या  आदिवासींपाशी पुरेसे गरम कपडे नसल्यास, याचा वापर मार्गात शेकोटी पेटविण्यासाठीही करण्यात येतो.

सहसा, जंगलसान्निध्यात राहणारी आदिवासी व्यक्ती ही हातात कोलित असल्याशिवाय दुपारनंतर घराबाहेर पडत नाही.

## इतर
सोर्पे धरण

**सोर्पे धरण** जर्मनीच्या नोर्डऱ्हाइन-वेस्टफालन राज्यातील सोर्पे नदीवरील धरण आहे. या धरणाची क्षमता ३,३८,००,००० मी३ आहे. याची बांधणी १९२६ ते १९३५ दरम्यान झाली होती. या धरणातील पाण्याचा वापर पिण्यासाठी तसेच औद्यौगिक वापरासाठी होतो. याशिवाय हे धरण जलविद्युत निर्मितीकरता आणि पर्यटनासाठी वापरले जाते. हे धरण तेथील सुंडेर्न या छोट्या गावापाशी आहे.

दुसऱ्या महायुद्धादरम्यान ब्रिटिश वायुसेनेने एका धाडसी मोहीमेत या धरणावर हल्ला चढवून हे फोडले होते.जर्मनीने अटलांटिक भिंतीवर काम करणारे बिगारी कामगार येथे आणून हे धरण काही महिन्यांत दुरुस्त केले होते.

## संदर्भ आणि नोंदी
वर्ग:जर्मनीमधील धरणे
वर्ग:नोर्डऱ्हाइन-वेस्टफालन
वर्ग:इ.स. १९३५ मधील निर्मिती
केस्रिक विल्यम्स

वर्ग:वेस्ट इंडीजचे क्रिकेट खेळाडू
वर्ग:पुरुष चरित्रलेख
सोर्पे नदी

**सोर्पे नदी** ही पश्चिम जर्मनीच्या नोर्डऱ्हाइन-वेस्टफालन राज्यातील एक नदी आहे. या नदीवर सोर्पे धरण बांधण्यात आले आहे. या धरणामुळे सोर्पे जलाशय निर्माण झाला आहे.ही नदी रूर नदीची एक उपनदी आहे.ही नदी पुढे उत्तरी समुद्रास जाऊन मिळते.

वर्ग:जर्मनीमधील नद्या
बार्न्स वॉलिस

सर **बार्न्स नेव्हिल वॉलिस** (२६ सप्टेंबर, १८८७:रिप्ली, डर्बीशायर, इंग्लंड - ३० ऑक्टोबर, १९७९:लेदरहेड, इंग्लंड) हे ब्रिटिश अभियंता आणि संशोधक होते. त्यांनी *अपकीप* नाव दिलेल्या उसळत्या बॉंबचा शोध लावला. या बॉंबचा उपयोग रॉयल एर फोर्सने ऑपरेशन चॅस्टाइझमध्ये केला होता.

वॉलिसने याशिवाय *टॉल बॉय* आणि *ग्रँड स्लॅम* बॉंबची रचना केली व भूपृष्ठमितीय (जियोडेटिक) रचनेचा विमान अभियांत्रिकीमध्ये उपयोग केला.

## संदर्भ आणि नोंदी 
वर्ग:ब्रिटिश अभियंते
वर्ग:इ.स. १८८७ मधील जन्म
वर्ग:इ.स. १९७९ मधील मृत्यू
वर्ग:पुरुष चरित्रलेख
द लंडन गॅझेट

150px|right|thumb|लंडन गॅझेट
**द लंडन गॅझेट** ब्रिटिश सरकारचे अधिकृत  वर्तमानपत्र आहे व ते यूके मधील एक मान्यताप्राप्त वर्तमानपत्र आहे.हे एक सर्वात जुने इंग्रजी वर्तमानपत्र असल्याचा दावा करण्यात येतो कारण त्याचे प्रथम प्रकाशन ७ नोव्हेंबर १६६५ला ऑक्सफर्ड गॅझेट म्हणून करण्यात आले होते.;

## संदर्भनोंदी
वर्ग:युनायटेड किंग्डम मधील वृत्तपत्रे
गॅझेट
रूर नदी

**रूर नदी** तथा **रुह्र नदी** जर्मनीच्या नोर्डऱ्हाइन-वेस्टफालन राज्यातील नदी आहे. ही नदी विंटरबर्ग जवळ उगम पावून आधी वायव्येकडे व नंतर पूर्वेकडे वाहत ऱ्हाइन नदीला मिळते. ही नदी २१९ किमी लांबीची असून उगमापासून संगमापर्यंत २,२०० फूट उंचीवरून ५६ फूटावर येते.

विसाव्या शतकाच्या सुरुवातीस रूर नदीचे खोरे जर्मनीचा महत्त्वाचा औद्योगिक प्रदेश होता. येथे मुबलक प्रमाणात खनिजे असून मोठी ओद्योगिक केंद्रे येथे होती. पहिल्या महायुद्धानंतर वायमार प्रजासत्ताकाने दोस्त राष्ट्रांना खंडणी न दिल्यामुळे फ्रेंचानी या भागाचा ताबा घेतला. यामुळे येथील उद्योगांमध्ये संप होउन ते बंद पडले. याचा जर्मनीच्या आर्थिक अडचणींना मोठा हातभार लागला व त्याचे पर्यवसान दुसऱ्या महायुद्धात झाले.

दुसऱ्या महायुद्धादरम्यान ब्रिटिश वायुसेनेने एका धाडसी मोहीमेत या भागातील मॉहने आणि सोर्पे धरणांवर हल्ला चढवून ही फोडली होती. त्यामुळे आलेल्या पुरात अंदाजे १,७०० व्यक्ति मृत्यू पावले होते. जर्मनीने अटलांटिक भिंतीवर काम करणारे बिगारी कामगार येथे आणून ही धरणे काही महिन्यांतच दुरुस्त केली होती.

## संदर्भ आणि नोंदी 
वर्ग:जर्मनीमधील नद्या
वर्ग:नोर्डऱ्हाइन-वेस्टफालन
ऑस्ट्रेलिया क्रिकेट संघाचा भारत दौरा, १९५६-५७

ऑस्ट्रेलिया क्रिकेट संघ ऑक्टोबर-नोव्हेंबर १९५६ मध्ये तीन कसोटी सामने खेळण्यासाठी भारताच्या दौऱ्यावर आला होता. ऑस्ट्रेलियाने कसोटी मालिका २-० अशी जिंकली.
## कसोटी मालिका 
### १ली कसोटी 
### २री कसोटी 
### ३री कसोटी 
वर्ग:इ.स. १९५६ मधील क्रिकेट
१९५६
वर्ग:भारतीय क्रिकेट
वर्ग:आंतरराष्ट्रीय क्रिकेट संघाचे भारतीय दौरे
भारत
ऑस्ट्रेलिया क्रिकेट संघाचा भारत दौरा, १९५९-६०

ऑस्ट्रेलिया क्रिकेट संघ डिसेंबर १९५९ - जानेवारी १९६० मध्ये पाच कसोटी सामने खेळण्यासाठी भारताच्या दौऱ्यावर आला होता. ऑस्ट्रेलियाने कसोटी मालिका २-१ अशी जिंकली. भारताने २री कसोटी जिंकत ऑस्ट्रेलियावर पहिला कसोटी विजय मिळविला.
## सराव सामने 
### तीन-दिवसीय : भारतीय अध्यक्षीय एकादश वि. ऑस्ट्रेलिया 
### तीन-दिवसीय : भारतीय विद्यापीठ एकादश वि. ऑस्ट्रेलियन्स 
## कसोटी मालिका 
### १ली कसोटी 
### २री कसोटी 
### ३री कसोटी 
### ४थी कसोटी 
### ५वी कसोटी 
वर्ग:इ.स. १९५९ मधील क्रिकेट
वर्ग:इ.स. १९६० मधील क्रिकेट
१९५९
वर्ग:भारतीय क्रिकेट
वर्ग:आंतरराष्ट्रीय क्रिकेट संघाचे भारतीय दौरे
भारत
ऑस्ट्रेलिया क्रिकेट संघाचा भारत दौरा, १९६४-६५

ऑस्ट्रेलिया क्रिकेट संघ ऑक्टोबर १९६४ मध्ये तीन कसोटी सामने खेळण्यासाठी भारताच्या दौऱ्यावर आला होता. कसोटी मालिका १-१ अशी बरोबरीत सुटली.
## कसोटी मालिका 
### १ली कसोटी 
### २री कसोटी 
### ३री कसोटी 
वर्ग:इ.स. १९६४ मधील क्रिकेट
१९६४
वर्ग:भारतीय क्रिकेट
वर्ग:आंतरराष्ट्रीय क्रिकेट संघाचे भारतीय दौरे
भारत
वेसेल

**वेसेल** हे जर्मनीच्या नोर्डऱ्हाइन-वेस्टफालन राज्यातील शहर आहे. वेसेल जिल्ह्याचे प्रशासकीय केंद्र असलेले हे शहर ऱ्हाइन आणि लिप्पे नद्यांच्या संगमावर वसलेले आहे.

दुसऱ्या महायुद्धादरम्यान हे शहर नाझी जर्मनीचे रसदकेंद्र होते. १६-१९ फेब्रुवारी, १९४५ दरम्यान दोस्त राष्ट्रांनी येथे तुफान बाँबफेक करून शहर बेचिराख करून टाकले होते. या हल्ल्यात शहराचा अंदाजे ९७% भाग नष्ट झाला होता. त्यानंतर चालून येणाऱ्या दोस्त सैन्यांच्या हातात रसद पडू नये म्हणून जर्मन सैन्याने उरलेले शहर जाळून टाकले आणि ऱ्हाइन नदी वरचा २ किमी लांबीचा पूल उडवून टाकला. युद्धाच्या सुरुवातीस २५,००० लोकसंख्या असलेल्या या शहरात मे १९४५ मध्ये फक्त १,९०० व्यक्ती उरल्या होत्या. 

## संदर्भ आणि नोंदी
वर्ग:जर्मनीमधील शहरे
वर्ग:नोर्डऱ्हाइन-वेस्टफालन
ओल्ड लँग साइन

**ओल्ड लॅंग साइन**(: यात "z" या इंग्रजी अक्षराऐवजी "s" वापरला आहे)  १७८८ मध्ये रॉबर्ट बर्न्स यांनी लिहिलेली स्कॉटिश भाषेतील निरोपाची कविता आहे. बऱ्याच देशांमध्ये, विशेषतः इंग्रजी भाषा बोलणाऱ्या देशांत, ही प्रसिद्ध आहे.जुन्या वर्षाच्या व नवीन वर्षाच्या दरम्यान  असणाऱ्या मध्यरात्रीला, जुन्या वर्षाला निरोप देण्यासाठी ही कविता म्हणली जाते. हे गीत अंत्येष्टि, पदवीदान समारंभ आणि अशाच इतर प्रसंगी समारोपाच्या वेळी गायली जाते. अनेक देशांमध्ये आंतरराष्ट्रीय स्काऊटची बैठक, जांबोरी आणि इतर कार्ये समाप्त करण्याच्या वेळीही कविता म्हटली जाते.

## संदर्भ 
वर्ग:कविता
परक्राम्य संलेख अधिनियम, १८८१

**परक्राम्य संलेख अधिनियम** (*निगोशिएबल इन्स्ट्रुमेंट्स ॲक्ट*) हा भारतातील एक कायदा आहे. १८८१मध्ये पारित करण्यात आलेला हा कायदा आजही फारसे बदल न होता लागू आहे.

या कायद्याने चार प्रकारचे संलेख (इन्स्ट्रुमेंट) नियमन होते
* अंतर्देशीय संलेख
* परदेशी संलेख
* बँक संलेख
* वित्तीय संस्था संलेख

वर्ग:भारतातील कायदे
वर्ग:भारताची अर्थव्यवस्था
वर्ग:इ.स. १८८१
ह.शि. खरात

ह.शि. खरात हे एक मराठी लेखक व कवी आहेत. त्यांच्या अनेक कविता अभिरुची, अस्मितादर्श, आरंभ, गावकरी, नवयुग, प्रतिष्ठान, बहुमत, भारूड, मनोहर, रविवार मराठा, माणूस, युगवाणी, सत्यकथा, संदर्भ, साधना, इत्यादी नियतकालिकांतून प्रसिद्ध झाल्या आहेत. 

## पुस्तके
* इथे ओशाळाला चिंतू (एकांकिका)
* कावराबावरा (कवितासंग्रह)
* गोची (बालकविता संग्रह). मसापचे सर्वश्रेष्ठ कवितेचे पारितोषिक, १९९६. 
* खसखशीचा मळा (याच नावाचे एक पुस्तक डाॅ. द.ता. भोसले यांचे आहे
* चांदोबा चांदोबा रुसलास का? (बालकविता)
* च्युइंगम (बालकविता संग्रह)
* जंगल मंगल कथा (बालसंगीतिका). महाराष्ट्र सरकारचा पुरस्कार मिळालेले पुस्तक
* झुणका भाकर (चुरचुरीत लेख)
* निवडक पुन्हा प्रपंच (आकाशवाणी श्रुतिका)
* पत्तेनगरीत (बालकविता संग्रह)
* बाटली, बाई आणि मंडळी (विनोदी एकांकिका संग्रह)
* बायको, रुमाल आणि प्रमोशन (एकांकिका संग्रह)
* बिंग कविता (विडंबने व विनोदी कवितासंग्रह)
* माती द्या हो माती! (लोकनाट्य)
* मुक्तांगण (ललित लेख)
* मुक्याचे अभंग (कविता)
* मुंगीचं लगीन (बालकविता)
* यक्ष-यक्षिणीचा डोंगर (दीर्घकथा)
* सवतकडा (दीर्घकथा)
* स्त्री कथक (कथा)
* स्वप्नवास्तव (कवितासंग्रह)
* हॅटखाली डोकं असतंच असं नाही (तीन-अंकी फार्स)
* हसायदान (विनोदी कथा). याच नावाचा मधुकर टिल्लू यांचा एकपात्री नाट्यप्रयोग आहे. या एकपात्रीचे एक हजाराहून अधिक प्रयोग झाले आहेत.

## पुरस्कार आणि सन्मान
* 'गोची'ला मसापचा पुरस्कार
* 'जंगल मंगल'ला महाराष्ट्र सरकारचा पुरस्कार 

वर्ग:मराठी लेखक
वर्ग:पुरुष चरित्रलेख
विजय सिंह

विजय सिंह  यांचा जन्म  २२फेब्रुवारी १९६३  रोजी झाला आहे . त्यांचे टोपणनाव "द बिग फिजियन" आहे . इंदि-फिजियन व्यावसायिक गोल्फर असून २००४  आणि २००५  मध्ये अधिकृत विश्व गोल्फ रँकिंगमध्ये क्रमांक 1 होता. विजय क्रमांक १रँकिंगवर पोहोचण्याचा १२ वा मानवाचा होता. त्यांनी तीन प्रमुख चॅम्पियनशिप (२०००  मध्ये मास्टर्स आणि १९९८  आणि २००४  मध्ये पीजीए चॅम्पियनशिप) जिंकली आणि २००३ , २००४  आणि २००८ मध्ये आघाडीचे पीजीए टूर मनी विजेतेपद जिंकले.http://www.espn.in/golf/news/story?id=2644147  २००८ मध्ये त्यांनी फेडेक्स कप जिंकला.    

हिंदू धर्माचा अभ्यास करणारा एक इंडो-फिजियन, सिंहचा जन्म लुटोक, फिजी येथे झाला आणि नाडीत मोठा झाला.    

वर्ग:फिजीचे गोल्फ खेळाडू
वर्ग:इ.स. १९६३ मधील जन्म
आशा केतकर

**आशा केतकर** या एक मराठी लेखिका आहेत. त्यांची काही पुस्तके ही धार्मिक विषयांवर आहेत. 

## पुस्तके
* जादूची किटली आणि इतर कथा 
* जादूची हॅट 
* जीवनतीर्थ बारा ज्योतिर्लिंग 
* थोर संशोधक (विल्यम कॅक्स्टन, गॅलिलिओ, विल्यम हार्वी, सर आयझॅक न्यूटन, जेम्स वॅट, डॉ. एडवर्ड जेनर, चार्ल्स रॉबर्ट डार्विन.......वगैरे)
* संतांचे अमृतक्षण (नचिकेत, हर्ष, नभग, भक्त दासो, पातालकेतू,  कबीर, उत्तम, तिरुवल्लुवर, नांबिकानडा, भक्तकवी सूरदास, गोस्वामी तुलसीदास, त्यागराज, चिंतामणी, गुणाढ्य इत्यादी)

वर्ग:मराठी लेखिका
वर्ग:स्त्री चरित्रलेख
ऑस्ट्रेलिया क्रिकेट संघाचा भारत दौरा, १९७९-८०

ऑस्ट्रेलिया क्रिकेट संघ सप्टेंबर-नोव्हेंबर १९७९ मध्ये ६ कसोटी सामने खेळण्यासाठी भारताच्या दौऱ्यावर आला होता. भारताने कसोटी मालिका २-० अशी जिंकली. घरच्या भूमीवर भारताने ऑस्ट्रेलियाविरूद्ध प्रथमच कसोटी मालिका जिंकली. मालिका चालु असतानाच ऑस्ट्रेलिया संघ ५ सराव सामनेदेखील खेळला.

## सराव सामने 
### तीन-दिवसीय सामना:उत्तर विभाग वि. ऑस्ट्रेलियन्स 
### तीन-दिवसीय सामना:दक्षिण विभाग वि. ऑस्ट्रेलियन्स 
### तीन-दिवसीय सामना:मध्य विभाग वि. ऑस्ट्रेलियन्स 
### तीन-दिवसीय सामना:पश्चिम विभाग वि. ऑस्ट्रेलियन्स 
### तीन-दिवसीय सामना:पूर्व विभाग वि. ऑस्ट्रेलियन्स 
## कसोटी मालिका 
### १ली कसोटी
### २री कसोटी
### ३री कसोटी
### ४थी कसोटी
### ५वी कसोटी
### ६वी कसोटी
१९७९
वर्ग:इ.स. १९७९ मधील क्रिकेट
वर्ग:आंतरराष्ट्रीय क्रिकेट संघाचे भारतीय दौरे
भारत
सुषमा शाळिग्राम

**सुषमा अशोक शाळिग्राम** या एक मराठी लेखिका आहेत. त्यांनी काही गुजराती पुस्तकांची मराठीत भाषांतरे केली आहेत. 

## पुस्तके
* अतरापी (अनुवादित कादंबरी, मूळ गुजराती लेखक - ध्रुव भट्ट)
* अयोध्येचा रावण आणि लंकेचा राम : राम आणि रावण ह्यांच्या वैचारिक सहअस्तित्वाची अभिनव पुराणकथा (अनुवादित, मूळ गुजराती लेखक - दिनकर जोषी)
* कालपुरुष... : निर्विकार काळाची कहाणी (अनुवादित, मूळ गुजराती  लेखक - दिनकर जोषी)
* चक्र ते चरखा (अनुवादित कथा, मूळ गुजराती लेखक - दिनकर जोषी) : अधारातील कृतिप्रवणता हीच जीवनशैली असणाऱ्या जमातीवरील अनोखी कहाणी). या कादंबरीवर 'Pilgrims in the Dark' नावाचा इंग्रजी चित्रपट आहे.
* चला जाणून घेऊ या ! गुडघेदुखी (अनुवादित, मूळ इग्रजी लेखिका - डाॅ. सावित्री रमैय्या)
* तिमिरपंथी  (अनुवादित कथा, मूळ गुजराती 'चक्रथी चरखासुधी' लेखक - दिनकर जोषी)
* मनगट दणकट छातीत हिम्मत... (अनुवादित आत्मचरित्र, मूळ गुजराती लेखक - जुबानसिंह जाडेजा)
* महाभारतातील पितृवंदना (अनुवादित, मूळ गुजराती 'महाभारतमां पितृवंदना' लेखक - दिनकर जोषी)
* महाभारतातील मातृवंदना (अनुवादित, मूळ गुजराती - महाभारतमां मातृवंदना' लेखक - दिनकर जोषी)
* महामानव सरदार पटेल (अनुवादित, मूळ गुजराती  लेखक - दिनकर जोषी)

वर्ग:मराठी लेखिका
वर्ग:स्त्री चरित्रलेख
ऑस्ट्रेलिया क्रिकेट संघाचा भारत आणि सिलोन दौरा, १९६९-७०

ऑस्ट्रेलिया क्रिकेट संघ ऑक्टोबर-डिसेंबर १९६९ मध्ये तीन कसोटी सामने खेळण्यासाठी भारताच्या दौऱ्यावर आला होता. ऑस्ट्रेलियाने कसोटी मालिका ३-१ अशी जिंकली. ऑस्ट्रेलिया संघ सिलोनबरोबर एक प्रथम-श्रेणी सामना देखील खेळला.
## सराव सामने 
### १ला तीन-दिवसीय सामना : पश्चिम विभाग वि. ऑस्ट्रेलियन्स 
### २रा तीन-दिवसीय सामना : मध्य विभाग वि. ऑस्ट्रेलियन्स 
### ३रा तीन-दिवसीय सामना : उत्तर विभाग वि. ऑस्ट्रेलियन्स 
### ४था तीन-दिवसीय सामना : पुर्व विभाग वि. ऑस्ट्रेलियन्स 
### ५वा तीन-दिवसीय सामना : दक्षिण विभाग वि. ऑस्ट्रेलियन्स 
## कसोटी मालिका 
### १ली कसोटी 
### २री कसोटी 
### ३री कसोटी 
### ४थी कसोटी 
### ५वी कसोटी 
## ऑस्ट्रेलिया विरुद्ध सिलोन 
### एकमेव प्रथम-श्रेणी सामना : ऑस्ट्रेलिया विरुद्ध सिलोन 
वर्ग:इ.स. १९६९ मधील क्रिकेट
१९६९
१९६९
वर्ग:भारतीय क्रिकेट
वर्ग:आंतरराष्ट्रीय क्रिकेट संघाचे भारतीय दौरे
भारत
मनोरंजक मासेमारी

मनोरंजक मासेमारी यालाच स्पोर्ट फिशिंग असे म्हणतात. हे व्यावसायिक मासेमारीशी निगडीत आहे, ते नफ्यासाठी किंवा निर्वाह मासेमारी आहे, जी जगण्याची मासेमारी आहे.                    

मनोरंजक मासेमारीचे सर्व सामान्य प्रकार म्हणजे रॉड, रील, लाइन, हुक आणि विविध प्रकारचे बाइट्स. अन्य साधने, सामान्यत: टर्मिनल हॅंडल म्हणून ओळखली जातात, ते लक्ष्यित माशांना चिकटपणाच्या सादरीकरणास प्रभावित करण्यासाठी किंवा पूरक करण्यासाठी देखील वापरली जातात.

टुना, शार्क्स आणि मार्लिनसारख्या मोठ्या ओपन-वॉटर प्रजातींना पकडण्यासाठी बोटमधून मोठ्या प्रमाणात मासेमारी केली जाते. नूडलिंग आणि ट्राउट टिक्लिंग देखील मनोरंजक क्रियाकलाप आहेत.

## इतिहास 
मनोरंजक  मासेमारीचा आरंभिक विकास स्पष्ट नाही. उदाहरणार्थ, नवव्या शतकाच्या सुरुवातीस जपानमधील फ्लाईंग फिशिंगसाठी पुरावे आहेत, आणि युरोप क्लॉडिअस ऑलियानस (इ.स. १७५ ते २३५)  त्यांच्या निसर्ग जीवनावर आधारित फ्लाईंग फिशिंगचे वर्णन केले आहे. 

जपानी आणि मॅसेडोनियन लोकांसाठी, मासेमारी करणे हे मनोरंजनाऐवजी, जगण्याचे साधन होते. मनोरंजक फ्लाईंग फिशिंगचा इतिहास १०६६ मध्ये नॉर्मनने जिंकला होता. मनोरंजक मासेमारी संपूर्णपणे द कॉम्प्लेट एंग्लरच्या प्रकाशनाने पूर्ण झाली आहे.  

मनोरंजक मासेमारीवरील इंग्रजी निबंध १४९६ मध्ये छापण्याच्या  काही काळानंतर प्रकाशित झाला. याचे लेखक म्हणून बेनेडिक्टिन सोपवेल न्न्नरीचे जनक डेम जुलियाना बर्नर्स यांना श्रेय दिले गेले.  हा निबंध "टिशयसे ऑफ फिशिंग्ज विथ ए ॲंगल" असा आहे आणि हाऊसिंग, शिकार, आणि हेराल्ड्रीवरील ग्रंथ सेंट अल्बन्सच्या दुसऱ्या बोकमध्ये प्रकाशित झाला. हे कुटूंबींचे प्रमुख हित आणि प्रकाशक होते.        

१६  व्या शतकादरम्यान बरेच काम पुनर्मुद्रित केले गेले. संधीमध्ये फिशिंग पाण्याची विस्तृत माहिती, रॉड्स, रेषा बांधणे, नैसर्गिक बाइट्स आणि कृत्रिम माशांचा समावेश आहे. यात संरक्षणाचे आणि एंग्लर शिष्टाचार बद्दल आधुनिक चिंता देखील समाविष्ट आहे.        

जॉन डेनीस यांनी ॲंग्लिंगवर इंग्रजीतील सर्वात जुना ग्रंथ १६१३ मध्ये प्रकाशित केला. डेनीसचे संपादक, विलियम लॉसन यांनी लिहिलेल्या कामाचे 'कास्ट ए फ्लाई 'या वाक्यांचा पहिला उल्लेख करतात.         

## मासेमारी खेळ 
मासेमारी खेळाच्या पद्धती वेगवेगळ्या क्षेत्रात बदलतात, प्रजाती लक्ष्यित करतात, आंग्लची वैयक्तिक रणनीती आणि उपलब्ध संसाधने हे ग्रेट ब्रिटनमधील मालीन आणि टूनाचा पाठपुरावा करण्यासाठी वापरल्या जाणाऱ्या उच्च-तंत्र पद्धतींकडे विस्तारित उडत्या मासेमारीच्या माशापासून होते. मासेमारी खेळात सहसा नेट किंवा इतर सहाय्याऐवजी हुक, ओळ, रॉड आणि रीलशी केली जाते. 

सर्व सामान्य ऑफशोअर सॉल्ट वॉटर गेम फिशमध्ये मार्लिन, टूना, सेलफिश, शार्क आणि मॅकेरल आहेत. 

उत्तर अमेरिकेत ट्राउट, बास, पाईक, कॅटफिश, वॉली आणि मस्केलंगे या माशांचा समावेश होतो. सर्वात लहान माशांना पॅनफिश म्हणतात, कारण ते सर्व साधारण स्वयंपाकाच्या पॅनमध्ये फिट होऊ शकतात. उदाहरणे पेर्च आणि सनफिश (सेंट्रार्डेडे) आहेत.  

वर्ग:मासेमारी
महेंद्र पाटील

प्रा. डाॅ. **महेंद्र पाटील** हे धुळे जिल्ह्यातल्या शिरगाव येथील एस.पी.डी.एम. काॅलेजात राज्यशास्त्राचे प्राध्यापक व विभागप्रमुख आहेत. त्यांनी लिहिलेल्या राज्यशास्त्रावरील पुस्तकांना जळगावच्या उत्तर महाराष्ट्र विद्यापीठाने क्रमिक पुस्तके म्हणून मान्यता दिली आहे.

## पुस्तके
* आधुनिक राजकीय विश्लेषण (सहलेखक - डॉ. प्रमोद पवार )
* भारतीय संविधान आणि राज्यव्यवस्था
* विसाव्या शतकातील राजकीय विचारप्रवाह
* संशोधन पद्धती प्री- पीएच.डी. कोर्ससाठी 

वर्ग:मराठी लेखक
वर्ग:पुरुष चरित्रलेख
द ॲक्सिडेन्टल प्राइम मिनिस्टर

**द ॲक्सिडेन्टल प्राईम मिनिस्टर** हा २०१९मध्ये प्रदर्शित हिंदी भाषेतील चित्रपट आहे. हा चित्रपट याच नावाच्या संजय बारु यांनी लिहिलेल्या पुस्तकावर आधारित आहे. चित्रपटात अनुपम खेर यांची प्रमुख भूमिका असून हा चित्रपट ११ जानेवारी २०१९ला प्रदर्शित झाला. हा चित्रपट भारताचे माजी पंतप्रधान डॉ. मनमोहन सिंग यांच्या जीवनावर आहे.

सत्ताधारी भारतीय जनता पक्षाने त्यांच्या अधिकृत ट्विटर खात्याद्वारे ट्रेलरचा प्रचार केला. यावर प्रतिक्रिया देताना काँग्रेसच्या प्रवक्त्याने हा चित्रपट ‘राजकीय प्रॉपगेंडा’ असल्याचे म्हणले. बिहारमधील स्थानिक न्यायालयाने 8 जानेवारी 2019 रोजी अनुपम खेर आणि चित्रपटाशी संबंधित तेरा जणांविरुद्ध राजकीय नेत्यांची बदनामी केल्याप्रकरणी गुन्हा नोंदवण्याचे आदेश दिले.

## कलाकार व त्यांच्या भूमिका 
* अनुपम खेर &ndash; डॉ. मनमोहनसिंग, भारताचे २००४-२०१४ दरम्यानचे पंतप्रधान
* सुझेन बर्नेट &ndash; सोनिया गांधी, भारतीय राष्ट्रीय काँग्रेसच्या माजी अध्यक्षा
* अर्जुन माथूर &ndash; राहुल गांधी, भारतीय राष्ट्रीय काँग्रेसचे वर्तमान अध्यक्ष
* आहाना कुमरा &ndash; प्रियांका रॉबर्ट वड्रा, सोनिया गांधी यांच्या कन्या व राहुल गांधी यांच्या भगिनी
* अब्दुल कादिर आमिन &ndash; अजयसिंग
* विमल वर्मा &ndash; लालूप्रसाद यादव
* अवतर स्यानी &ndash; लालकृष्ण अडवाणी
* अनिल रस्तोगी &ndash; शिवराज पाटील
* अजित सतभाई &ndash; पी.व्ही. नरसिंंहराव, भारताचे पुर्व पंतप्रधान
* चित्रगुप्ता सिन्हा &ndash; पी.व्ही. रंगाराव, पी.व्ही. नरसिंम्हा राव यांचे पुत्र
* अक्षय खन्ना &ndash; संजया बरुआ, पंतप्रधानांचे मीडिया सल्लागार व या पुस्तकाचे लेखक

## संदर्भ 
वर्ग:इ.स. २०१९ मधील हिंदी चित्रपट
दाजी पणशीकर

**दाजी पणशीकर** हे रामायण-महाभारतावर ललित लेखन करणारे एक मराठी लेखक आहेत.

## पुस्तके
#* अपरिचित रामायण
#* श्रीसंत एकनाथकृत आठ ग्रंथ
#* श्रीएकनाथमहाराजकृत भावार्थ रामायण (७ खंड ) 
#* कथामृत (भाग १ ते ६ ) 
#* कपटनीती 
#* कर्ण खरा कोण होता? 
#* महाभारत : एक सूडाचा प्रवास 
#कणिकनीती
#स्तोत्र गंगा
#गानसरस्वती किशोरी आमोणकर-आदिशक्तीचा धन्योद् गार]]

## सामाजिक कार्य
त्यांनी ५० वर्षापेक्षा जास्त काळ व्याख्याने आणि साहित्य लेखन करून समाजात जाणीव निर्माण केली. सुमारे अडीच हजार व्याख्याने त्यांनी दिली. काही व्याख्याने परदेशातील ठिकाणी दिली. त्यांनी त्यांचे आजोबा वासुदेवशास्त्री पणशीकर यांचा हिंदू धर्मग्रंथ,परंपरा इत्यादींचा वारसा जपला.महाराष्ट्र टाईप, सोबत,मराठा इत्यादी वृत्तपत्र आणि नियतकालिकांत लेखन केले. त्यांचे प्रभाकर पणशीकर हे बंधू होते. त्यांच्या नाट्यसंपदा या नाट्यसंस्थेचे व्यवस्थापक म्हणूनही काम केले. त्यांना महाराष्ट्र राज्याचा पन्नास वर्षांचा सांस्कृतिक इतिहास ज्ञात होता.

मृत्यूसमयी त्यांचे वय ९२ वर्षे होते.

## संदर्भ व नोंदी
वर्ग:मराठी लेखक
वर्ग:पुरुष चरित्रलेख
अनंत राऊत

प्रा. डाॅ. **अनंत दादाराव राऊत** (जन्म : गोटेगांव-बीड, १ ऑगस्ट १९६५) हे नांदेड येथील पीपल्स काॅलेजमध्ये मराठीचे विभाग प्रमुख आहेत. त्यांनी या काॅलेजात १९९० सालापासून पदवी व पदव्युत्तर स्तरावर मराठी विषयाचे अध्यापन केले आहे. ते एक मराठी साहित्यिकही आहेत.

अनंत राऊत हे नांदेडच्या युवा प्रबोधन मंचाचे १९९९ सालापासून संस्थापक अध्यक्ष आहेत.

ते २००२ सालापासून संविधान गौरव महोत्सव हा नावीन्यपूर्ण सांस्कृतिक उपक्रम आयोजित करतात. त्यांची या विषयावर सतत व्याख्याने होत असतात.

## पुस्तके
* अनंताची अभंगवाणी (काव्यसंग्रह)
* आदरणीय गुरू (पत्रात्मक व्यक्तिचित्रे)
* काहिली (कादंबरी)
* चला ठेचू नांगी नांगी (कवितासंग्रह)
* छिन्नमही (कवितासंग्रह)   
* तळभारत (कथा संग्रह)
* तुलनात्मक साहित्य आणि विश्वकुटुंबाची घडण( समीक्षा)
* धर्म ते राष्ट्रधर्म (वैचारिक )
* प्रजासत्ताक भारताची नैतिक मूल्ये (वैचारिक)
* भारतीयांचा पवित्र आचारग्रंथ : भारताचे संविधान (वैचारिक)
* भारतीयांचा राष्ट्रधर्म (वैचारिक)
* भारतीयांचे कल्याणकारी संविधान (वैचारिक)
* मूल्यनिष्ठ समाजघडणीत साहित्याची भूमिका (समीक्षा)
* विद्रोहमूल्य (समीक्षा)
* समाज सुधारकांची तुतारी (वैचारिक)
* संविधानमय भारताची दिशा (वैचारिक)
* संविधानाचे तत्त्वज्ञान व जातिअंत (वैचारिक)

## पुरस्कार
अनेक.

वर्ग:मराठी लेखक
वर्ग:पुरुष चरित्रलेख
नागेश कांबळे

डाॅ. **नागेश** कांबळे हे एक मराठी लेखक आहेत. 

## पुस्तके
* अप्रकाशित आचार्य अत्रे (संपादित)
* कसा मी ... असा मी ... (संकलन, मूळ लेखक - पु.ल. देशपांडे)
* पुन्हा मी..पुन्हा मी!  (संकलन, मूळ लेखक - पु.ल. देशपांडे)
* सौंदर्याचे उपासक कुसुमाग्रज (सहलेखक - भाऊ मराठे)

वर्ग:मराठी लेखक
वर्ग:पुरुष चरित्रलेख
सूस

**सूस** हे भारताच्या महाराष्ट्र राज्यातील पुणे जिल्ह्यातील मुळशी तालुक्यातील एक गाव आहे.
## भौगोलिक स्थान
**सूस** महाराष्ट्राच्या पुणे जिल्ह्यातील मुळशी तालुक्यात असलेले एक गाव आहे.
## हवामान
येथील सर्वसाधारण हवामान उष्ण व कोरडे आहे. हवामानातील बदलानुसार प्रत्येक वर्षात मुख्यतः तीन ऋतू असतात.मार्च ते मे पर्यंत उन्हाळा, जून ते ऑक्टोबर पर्यंत पावसाळा  आणि नोव्हेंबर ते फेब्रुवारी पर्यंत हिवाळा असतो. हिवाळ्यात शीतल वातावरण असते. तालुक्यातील वार्षिक सरासरी पर्जन्यमान १,६२० मिमी पर्यंत असते.

## लोकजीवन
## प्रेक्षणीय स्थळे
## नागरी सुविधा
## जवळपासची गावे
## संदर्भ
#https://villageinfo.in/
#https://www.census2011.co.in/
#http://tourism.gov.in/
#https://www.incredibleindia.org/
#https://www.india.gov.in/topics/travel-tourism
#https://www.mapsofindia.com/ 
#https://www.weather.gov/dvn/climategraphics?n=climategraphics
#https://www.weather-atlas.com/en/india-climate 

वर्ग:पुणे जिल्ह्यातील गावे
वर्ग:मुळशी तालुक्यातील गावे
शेकोटी

**शेकोटी** ही आग पेटवून थंडीपासून बचाव करण्यासाठी वापण्यात येणारी एक व्यवस्था आहे. यात चुलीसारखेच पण लाकडे / कोळसे इत्यादी घराबाहेर पेटविण्यात येतात व त्यासमोर बसल्यावर ऊब मिळते व थंडीपासून बचाव होतो. थंड झालेले हातही यावर शेकतात.हिवाळ्यात तापमान घसरले म्हणजे याचा वापर सर्व लोकं करतात.

## ज्वलन
यात जळण म्हणून काड्या, काडी-कचरा, वाळलेली पाने, रद्दी कागद अथवा काहीही ज्वलनशील पदार्थांचा वापर करण्यात येतो. पण याद्वारे कर्ब-द्वी-प्राणीद (कार्बन डाय ऑक्साईड) हा वायू बऱ्याच प्रमाणात बाहेर पडतोत तो वातावरणास हानीकारक असतो. क्वचित यात जूने टायरही जाळण्यात येतात. 
## घरघुती वापर
घरात शेकोटी करण्यास घमेले वापरण्यात येते, ज्याने आगीस मर्यादित प्रमाणात वापरता येते. घरात राख होत नाही. ही योजना फायरप्लेस सारखी असते.

लहान गावात अनेक लोकं शेकोटीभोवती जमल्याने, तेथे राजकारण, प्रकरण, एखादा ज्वलंत विषय यावरील गप्पा रंगतात. 

## तोटे
* प्रदूषण होते. 
* शरीराची एकच बाजू शेकल्या जाते दुसरी बाजू थंड राहते.
* वादावादीचे प्रसंग उद्भवतात.
## संदर्भ
वर्ग:घरघुती साधने
चिंतामणराव व्यापार महाविद्यालय (सांगली)

**चिंतामणराव व्यापार महाविद्यालय** हे सांगली शहरातील एक महाविद्यालय आहे. 
इवलेसे|महाविद्यालयाची मुख्य इमारत|अल्ट=

## स्थापना   
चिंतामणराव व्यापार महाविद्यालयाची स्थापना २० जून १९६० रोजी झाली. आपल्या सांगलीच्या प्रजाहितदक्ष व दानशूर पद्मभूषण श्रीमंत चिंतामणराव अप्पासाहेब पटवर्धन राजेसाहेब यांच्या ७१ व्या वाढदिवसानिमित्त सर्वसामान्य जनतेने व व्यापार - उदिमातील जाणकारांनी 'गौरवनिधी' जमवला , त्यात श्रीमंत राजेसाहेबांनी स्वतःची एक लक्ष रुपयांची भर घातली आणि डेक्कन एज्युकेशन सोसायटीला या ठिकाणी व्यापार महाविद्यालय सुरू करण्याचे आवाहन केले. यासंदर्भात त्यावेळच्या 'रोटरी क्लब ऑफ सांगली' ने पुढाकार घेतला आणि हा रोटरीचा एक महत्त्वाकांक्षी शैक्षणिक उपक्रम म्हणून हाती घेण्यात आला.दक्षिण महाराष्ट्रातील व्यापार उदिमाचे महत्त्वाचे केंद्र म्हणून ज्या धुरिणांनी सांगली येथे व्यापार महाविद्यालय सुरू व्हावे, ही मोठी दूरदृष्टी दाखवली. 

## नेतृत्व 
आपल्या महाविद्यालयाचे संस्थापक प्राचार्य म्हणून प्रा. देवदत्त दाभोळकर यांनी अत्यंत समर्थपणाने मुहूर्तमेढ रोवली. अतिशय अभ्यासू, प्रशासनकुशल, समाजाभिमुख, असलेल्या प्राचार्य दाभोळकर सरांच्या विलक्षण नैतिक अधिष्ठानामुळे महाविद्यालयाचा भक्कम पाया घातला गेला. उद्घाटनप्रसंगी तत्कालिन उपराष्ट्रपती आणि थोर तत्त्वचिंतक डॉ. सर्वपल्ली राधाकृष्णन यांचे शुभाशिर्वाद खूप मोलाचे ठरले.

प्राचार्य दाभोळकर सरांच्या नंतर आपल्या महाविद्यालयाला अत्यंत कार्यक्षम, दूरदर्शी, प्राचार्यांची मालिकाच प्राप्त झाली. त्यामुळे आपल्या महाविद्यालयाची सर्वांगीण प्रगती झपाटयाने झाली आणि जनमानसात नावलौकिक निर्माण झाला. स्वतंत्र ग्रंथालयाची देखणी वस्तू, ग्रंथालयामध्ये काळजीपूर्वक केलेली ग्रंथांची भर, विस्तीर्ण क्रीडांगणाचा तसेच दादुकाका भिडे पॅंव्हेलियनची स्थापना वाढत्या व्यापानुसार निर्माण केलेल्या वर्ग खोल्या व वेलणकर हॉलची निर्मिती तसेच संगणक प्रयोगशाळा या साऱ्या विकासाच्या पाऊलखुणा गेल्या ५० वर्षातील प्राचार्यांच्या कारकिर्दीचे टप्पेच आहेत. भौतिक साधनसुविधांबरोबर विद्यार्थ्यांच्या सर्वांगीण व्यक्तिमत्त्व विकासासाठी अनेकविध उपक्रम राबवले गेलेले आहेत. त्यामुळे आपल्या शिवाजी विद्यापीठाच्या बि.कॉम, एम.कॉम, डी.बी.एम. आणि अलीकडच्या बी.बी.ए. या अभ्यासक्रमांच्या परिक्षांमध्ये प्रतिवर्षी विद्यार्थी-विद्यार्थीनीनी घवघवीत यश संपादन केलेच परंतु मैदानी खेळात तसेच सांस्कृतिक उपक्रमात मोठे नाव मिळविलेले आहे.

## संदर्भ 
वर्ग:महाराष्ट्रातील महाविद्यालये
वर्ग:सांगली
रामटेक रेल्वे स्थानक

**रामटेक** हे भारत देशाच्या नागपूर जिल्ह्यातील एक रेल्वे स्थानक   आहे. मुंबई व कोलकाता शहरांना नागपूर मार्गे जोडणाऱ्या हावडा−नागपूर−मुंबई रेल्वेमार्गावर असलेल्या कन्हान रेल्वे स्थानकानंतर एक फाटा रामटेकला जातो. हे नागपूर स्थानकापासून सुमारे ४१.७ किमी अंतरावर आहे. येथे २ फलाट आहेत.
* येथे फक्त नागपूर व इतवारी स्थानकांसाठी गाड्या सुटतात व फक्त इतवारी व नागपूर स्थानकांवरून येथे गाड्या येतात. हे एक टर्मिनस आहे.
रामटेक येथे रामाचे पुरातन मंदिर आहे. हे मंदिर गडावर असल्याने यास **गडमंदिर** असे म्हणतात.

## रामटेकला जाणाऱ्या गाड्या व तेथून सुटणाऱ्या गाड्या
या गाड्या दररोज आहेत.

*नागपूर- रामटेक मेमू गाडी
*इतवारी- रामटेक मेमू गाडी
*रामटेक - नागपूर  मेमू गाडी
* रामटेक इतवारी मेमू गाडी

## संदर्भ
## बाह्य दुवे
*इंडियारेलइन्फो.कॉम रामटेकला/हून जाणाऱ्या  सर्व गाड्यांचे वेळापत्रक

रामटेक
शिलु पेंग

**शिलु पेंग** (चीनी: 彭士禄; १८ नोव्हेंबर, १९२५ ) एक चीनी परमाणु अभियंता आहे. चीनच्या आण्विक पाणबुडीचे जनक म्हणून ओळखले जातात.   आणि चीनच्या नौदलाच्या आण्विक प्रणोदनाचा जनक म्हणुनही ख्यात आहे. 

## संदर्भ 
वर्ग:चीनचे शास्त्रज्ञ
वर्ग:इ.स. १९२५ मधील जन्म
वर्ग:पुरुष चरित्रलेख
नॅन्सी पेलोसी

'''नॅन्सी पॅट्रिशिया द'अलेसांद्रो पेलोसी''' (जन्म : बाल्टिमोर, मेरीलॅंड, अमेरिका, २६ मार्च १९४०) या एक अमेरिकन राजकारणी आणि अमेरिकन प्रतिनिधी सभागृहाच्या ६३व्या सभापती आहेत. या २००७ ते २०११ दरम्यान सभापती होत्या. पेलोसी डेमोक्रॅटिक पक्षातर्फे कॅलिफोर्नियाच्या ५व्या, ८व्या आणि १२व्या मतदारसंघातून १९९३पासून १७ वेळा सतत निवडून आलेल्या आहेत.

## बाह्य दुवे 
* प्रतिनिधी नॅन्सी पेलोसी

## संदर्भ आणि नोंदी 
वर्ग:अमेरिकन राजकारणी
वर्ग:डेमोक्रॅटिक पक्ष (अमेरिका) मधील राजकारणी
वर्ग:अमेरिकेच्या प्रतिनिधीगृहाचे सभापती
वर्ग:अमेरिकेच्या प्रतिनिधीगृहाचे सदस्य
वर्ग:स्त्री चरित्रलेख
रिदम वाघोलीकर

**रिदम वाघोलीकर** (जन्म: २४ सप्टेंबर, इ.स. १९९३ - ) या भारतीय लेखक, टॉक शोचे सूत्रसंचालक आणि सामाजिक कार्यकर्ता आहेत. कला, चित्रपट आणि लेखनाच्या क्षेत्रात त्यांनी जे योगदान केले त्याच्यासाठी ते ओळखले जातात. वाघोलीकर यांनी लता मंगेशकर, किशोरी आमोणकर यांच्यासारख्या संगीत क्षेत्रातील व्यक्तींच्या जीवनावर पुस्तके लिहिली आहेत 

त्यांना ब्रिटिश पार्लमेंटच्या हाऊस ऑफ कॉमन्समध्ये ‘महात्मा गांधी सन्मानाने’ पुरस्कृत करण्यात आले आहे.
## सुरुवातीचे जीवन 
रिदम वाघोलीकर यांचा जन्म, २४ सप्टेंबर, इ.स. १९९३ रोजी भारतातील महाराष्ट्र राज्याच्या नाशिक येथे झाला. त्यांच्या वडिलांचे नाव सुधीर वाघोलीकर असून त्यांचा रियल एस्टेटचा व्यवसाय आहे. त्यांच्या आईचे नाव अनुराधा वाघोलीकर आहे. रिदम यांनी विज्ञान शाखेतून पदवी प्राप्त केलेली आहे.
## कार्ये 
वाघोलीकर ‘क्रिएटिंग पॉसिबिलिटीज’ नावाच्या एका सामाजिक संस्थेचे संस्थापक आहेत. ही संस्था अनाथ मुलांसाठी काम करते. रिदम यांनी आतापर्यंत दोन पुस्तके प्रकाशित केली आहेत. २०१७ मध्ये प्रकाशित झालेले, *स्वरलता—रिदमिक रेमिनिसेस ऑफ लता दीदी*, हे पुस्तक सुप्रसिद्ध गायिका लता मंगेशकर यांच्या जीवनावर आधारित आहे. ग्रामोफोन डिस्कच्या अनोख्या आकारात छापण्यात आलेले हे जगातील पहिलेच पुस्तक आहे.

वाघोलीकरांचे दुसरे पुस्तक वर्ष २०१८ मध्ये प्रकाशित झाले. हे पुस्तक हिंदुस्तानी शास्त्रीय संगीताच्या गायिका किशोरी आमोणकर यांच्यावर आधारित आहे. माजी राष्ट्रपती प्रणब मुखर्जी, माजी राष्ट्रपती प्रतिभा पाटील, लता मंगेशकर, पंडित बिरजू महाराज यांच्यासारख्या मान्यवरांनी त्यांच्या कार्यांसाठी त्यांचे कौतुक केले आहे.
## प्रकाशित साहित्य 
## पुरस्कार व सन्मान 
* त्यांना ‘एनआरआय वेल्फेअर सोसायटी ऑफ इंडिया’ (लंडन) या संस्थेकडून २५ ऑक्टोबर २०१८ रोजी लंडनच्या ब्रिटिश पार्लमेंटमधील, हाऊस ऑफ कॉमन्समध्ये ‘महात्मा गांधी सन्मानाने’ पुरस्कृत करण्यात आले. हा पुरस्कार प्राप्त करणारे, वाघोलीकर हे सर्वांत तरुण भारतीय आहेत.

* जुलै २०१८ मध्ये फेमिना नियतकालिकाने रिदम वाघोलीकरांना ‘फेमिना मोस्ट पॉवरफुल ऑफ द ईयर २०१८’ या पुरस्काराने सन्मानित केले.

* दुबई येथे २८ एप्रिल २०१८ रोजी, संयुक्त अरब अमिरातीच्या वाणिज्य मंत्रालयाद्वारे आयोजित करण्यात आलेल्या १२ व्या इंटरनॅशनल अचीव्हर्स समिटमध्ये रिदम वाघोलीकरांना वाणिज्य सचिव अब्दुल्ला अल सालेह यांच्या हस्ते ‘इंटरनॅशनल अचीव्हर्स’ पुरस्काराने गौरविण्यात आले.

* याशिवाय, वर्ष २०१५ मध्ये त्यांना इस्मा इन्स्टिट्यूटद्वारे (इंटरनॅशनल स्पीरिच्युअलिटी मार्केट) अध्यात्म क्षेत्रातील दोन पुरस्कार मिळाले आहेत., आणि ‘सावित्रीबाई फुले राष्ट्रीय पुरस्कार’ यांद्वारे सन्मानित करण्यात आलेले आहे.
## संदर्भ व नोंदी
## बाह्य दुवे
*अधिकृत संकेतस्थळ 

वर्ग:मराठी लेखक
वर्ग:इ.स. १९९३ मधील जन्म
वर्ग:पुरुष चरित्रलेख
भाऊ मराठे

**भाऊ मराठे** (निधन २६ आॅगस्ट २०१६) हे संगीताच्या कार्यक्रमांसाठी भारदस्त आवाजात निवेदन करणारे एक मराठी लेखक होते. त्यांची 'सरीवर सरी' या कार्क्रमाची निवेदने विशेष गाजली. त्यांचा मराठी काव्यसंपदेचा दांडगा अभ्यास होता. त्या शिदोरीच्या जोरावर भाऊंचे निवेदन कसदार आणि बिनतोड असायचे. निवेदनात काव्यपंक्तींची गुंफण ते अगदी सहजपणे करायचे. 

भाऊ मराठे यांनी अन्य लेखकांच्या सहयोगाने काही मराठी पुस्तकांचे लेखन-संपादन केले आहे. 

## पुस्तके
* जीवन त्यांना कळले हो ! (सहसंकलक - अप्पा परचुरे,) : पु.ल. देशपांडे यांच्याबद्दल विविध साहित्यिकांनी लिहिलेल्या लेखांचे संकलन)
* पाचामुखी (संकलन : पु.ल. देशपांडे यांच्या भाषणांचे आणि मुलाखतींचे संकलन). 
* भावगंध (पु.ल. देशपांडे यांच्या काही लेखांचे संकलन)
* सौंदर्याचे उपासक कुसुमाग्रज.(सहलेखक - डाॅ.नागेश कांबळे)

वर्ग:मराठी लेखक
वर्ग:पुरुष चरित्रलेख
मध्य प्रदेश मराठी साहित्य संमेलन

मध्य प्रदेशात मराठी साहित्य संमेलने होतात. २०१८ सालच्या १८ ते २० नोव्हेंबर या काळात इंदूरला ९वे म.प्र.मराठी साहित्य संमेलन झाले. आर.एस. पाटील संमेलनाध्यक्ष होते. मुक्त संवाद या संस्थने संमेलनाचे प्रायोजकत्व घेतले होते. 

## हे सुद्धा पहा 
* साहित्य संमेलने

वर्ग:मराठी साहित्य संमेलने
श्री शाहू मंदिर महाविद्यालय (पुणे)

**श्री शाहू मंदिर महाविद्यालय** हे पुण्यातील महाविद्यालय असून याची स्थापना १९६० साली झाली.

भारताचे पहिले पंतप्रधान पंडित जवाहरलाल नेहरू यांच्या हस्ते महाविद्यालयाचे पायाभरणी झाली. पुण्यात उच्च शिक्षण देणाऱ्या महाविद्यालयांमध्ये हे एक महाविद्यालय आहे.

वर्ग:महाराष्ट्रातील महाविद्यालये
वर्ग:पुण्यातील शैक्षणिक संस्था
मुजफ्फर हुसैन

**मुजफ्फर हुसैन** (२० मार्च, १९४५:बिजोलिया, राजस्थान - १३ फेब्रुवारी, २०१८:मुंबई, महाराष्ट्र)हे एक मराठी विचारवंत पत्रकार आणि लेखक होते. अनेक भाषांवर त्यांचे प्रभुत्व होते. त्यामुळे विविध भाषांतील वृुत्तपत्रांकरिता त्यांनी लेखणी चालवली.

मुजफ्फर हुसैन यांचे वडील राजवैद्य होते. राजस्थानातील संस्थानी राजवट संपल्यावर त्यांचे कुटुंब मध्यप्रदेशातील नीमच येथे आले. तेथील काॅलेजातून  त्यांनी उज्जैन विश्वविद्यालयाची पदवी घेतली आणि एल्‌एल.बी.साठी ते मुंबईत आले.  लाॅ काॅलेजात असतानाच त्यांचा कल पत्रकारितेकडे वळला.

## मुजफ्फर हुसैन यांनी लिहिलेली पुस्तके
* अल्पसंख्याक वाद : एक धोका 
* इस्लाम आणि शाकाहार 
* इस्लाम धर्मातील कुटुंब नियोजन 
* धुमसती मुंबई 
* लादेन, दहशतवाद आणि अफगाणिस्तान 

(अपूर्ण)

## पुरस्कार
* पद्मश्री (२००२)
प्रकाश आवाडे

**प्रकाश कल्लाप्पाण्णा आवाडे** महाराष्ट्रातील राजकारणी आहेत.इचलकरंजी मतदारसंघातून १९८५ मध्ये महाराष्ट्र विधानसभेसाठी त्यांची निवड झाली.प्रकाश आवाडे यांनी इचलकरंजी विधानसभा मतदारसंघाचे प्रतिनिधि या नात्याने राजकरणात वेगळा ठसा उमटविला आहे. ते १९८८ ते १९९० मध्ये महाराष्ट्राच्या मंत्रीमंडळात सहकार व वस्त्रोद्योग राज्यमंत्री होते.  सहकार व वस्त्रोद्योग राज्यमंत्री आणि नंतरच्या काळात कॅबिनेट वस्त्रोद्योग मंत्री या नात्याने त्यांनी वस्त्रोद्योगासाठी मौलिक कार्य केले आहे.

## वैयक्तिक माहिती
त्यांच्या वडिलांचे नाव कल्लाप्पाण्णा आवाडे आहे. प्रकाशरावांना राजकीय वारसा त्यांच्या वडिलांकडून मिळाला.राजकीय पद असो किंवा नसो जनतेची सेवा हाच खरा धर्म अशी शिकवण त्यांना मिळाली व त्यामुळेच अनेक कार्यातून लोकांच्या उन्नतीसाठी अविरत झटणारे समर्पित व्यक्तिमत्त्व म्हणून पश्चिम महाराष्ट्रात ओळखले जातात.

## सामाजिक कार्य
*फिल्टर वॉटर प्रोजेक्ट
प्रदूषित पाण्यामुळे होणारे पोटांचे आणि आतड्यांचे विकार याने नागरिकांच्या आरोग्यास धोका आहे हे जाणून माजी मंत्री प्रकाश आवाडे यांनी इचलकरंजी शहराला फिल्टर वॉटरची सोय करून दिली.
*आरोग्य सुविधा
रस्त्यावरील भिकारी, झोपडपट्टीसह गरिबांना खासगी दवाखान्यामध्ये उपचार घेणे परवडत नाही.फिरत्या दवाखान्यातून गरिबांची सेवा करता यावी यासाठी माजी मंत्री श्री.प्रकाश आवाडे यांनी कल्लाप्पाण्णा आवाडे चॅरिटेबल सोसायटी मार्फत फिरता दवाखाना चालू केला.
*महिला विकास
इचलकरंजीतील आधुनिक लुम्स वरील दर्जेदार कापडाच्या विक्रीवर समाधानी न राहता या कापडापासून गारमेंट तयार करण्यात यावे यासाठी प्रकाश रावांनी पुढाकार घेतला.व महिला गारमेंट प्रशिक्षण योजना आणली.
## राजकीय टप्पे
१। इचलकरंजी मतदारसंघातून १९८५ मध्ये महाराष्ट्र विधानसभेवर निवड.

2| १९८८-९० महाराष्ट्राच्या मंत्रिमंडळात सहकार व वस्त्रोद्योग राज्यमंत्री

३। १९९५ मध्ये इचलकरंजी मतदारसंघातून विधानसभेवर पुन्हा निवड.

४। १९९९ मधील निवडणूकीत इचलकरंजी मतदारसंघातून पुन्हा निवड व महाराष्ट्रच्या मंत्रीमंडळात वस्त्रउद्योग,आदिवासी विकास व विशेष सहाय्य खात्याचे राज्यमंत्री म्हणून समावेश.

५। २००४ मध्ये इचलकरंजी विधानसभा मतदारसंघातून निवडून आले.

६| जानेवारी २००३ पासून वस्त्रउद्योग राज्यमंत्रीपदाबरोबर जालना जिल्हयाचे पालकमंत्री पदाची जबाबदारी.

७| जुलै २००४ पासून कॅबिनेटपदी बढती मिळून वस्त्रउद्योग व माजी सैनिकांचे कल्याण मंत्री म्हणून कार्यभार तसेच सिंधूदुर्ग जिल्हा पालकमंत्रीपदाची धुरा.

 
## संदर्भ
## बाह्य दुवे
Official Website 

वर्ग:मराठी राजकारणी
वर्ग:महाराष्ट्राच्या १४ व्या विधानसभेचे सदस्य
वर्ग:इचलकरंजीचे आमदार